Bildo: Junaj loĝantoj de la ĉefurbo rekrutiĝas en la civila mobilizado, en Kijivo, la 28an de februaro 2022.
#000001
Eble ni ne scias, ke ekzistas Ukrainoj, kiuj luktas kontraŭ la invado de sia lando, kaj ankaŭ kontraŭ la novliberalaj politikoj de sia registaro.
#000002
Eble ni ne scias, ke ekzistas sindikataj, studentaj, feministaj kaj politikaj organizaĵoj, kiuj dividas niajn luktojn kaj niajn ideojn.
#000003
Ebe ni ne scias, ke ekzistas kontraŭmilitaj kaj progresismaj fortoj, kaj subpremitaj popoloj en Rusia Federacio.
#000004
Eble ni ne scias, ke ekzistas kontraŭ-militaj kaj progresismaj fortoj en Belorusio.
#000005
Eble ni ne aŭdis Vladimir Putin paroli pri detruado de Ukrainio, kaj pri ne-ekzistado de la ukrainoj kiel popolo.
#000006
Eble ni ne konsciis, ke la armeoj de la Rusia Federacio malobservas la landlimojn de sendependa lando (agreskrimo), bombadis civilajn loĝantojn (militkrimo), deportadis adoltojn kaj infanojn (militkrimo), uzadis seksperforton kiel militarmilon (krimo kontraŭ la homaro), ktp.
#000007
Eble ni ne scias, ke se la putinismaj armeoj retiriĝas sen kondiĉoj el tuta Ukrainio, la milito ĉesos kaj paco refariĝos ebla horizonto.
#000008
Eble ni ne scias, ke se la Ukrainoj rezignas pri rezistado, Ukrainio estos detruita kiel popolo kaj kiel sendependa nacio.
#000009
Eble ni ne scias, ke se la Ukrainoj ne plu estas sufiĉe armitaj, Ukrainio estos detruita kiel sendependa nacio.
#000010
Eble ni forgesis la diferencon inter la legitimaj militoj – kiel la militoj por nacia liberigo – kaj la imperiismaj militoj de konkero aŭ koloniismo – la subpremaj militoj.
#000012
Eble ni forgesis, ke staras fundamenta diferenco inter faŝisma diktaturo kaj demokratia republiko, eĉ pli-malpli perfekta.
#000013
Eble ni forgesis, kiel Ĉeĥaj, ke ni batalis kontraŭ la anekso de nia lando, kaj ke kelkaj diris « Ne al la milito », kiam la naziaj armeoj invadis nin.
#000014
Eble ni forgesis, ke ni estis irlandanoj, kaj ke ni batalis kontraŭ la angla okupacio, kiam kelkaj diris « Ne al la milito » kaj... la divido de nia lando daŭras de pli ol jarcento.
#000015
Eble ni forgesis, ke ni estis rezistantoj en la okupaciata Eŭropo, kaj ke kelkaj eksplikis, ke ambaŭ tendumoj samvaloras.
#000016
Eble ni forgesis, ke ni estis orientaj germanoj, poloj, hungaroj, ĉeĥoj, afganoj, kaj ke ni luktis kontraŭ la soveta invado, kiam kelkaj diris, ke necesas defendi la « patrion de la laboristoj » kontraŭ la imperiismo.
#000017
Eble ni forgesis, ke ni estis indiĝenoj, ke ni estis hereroj aŭ namoj, ke ni estas armenoj, kaj ke kelkaj faris nenion kontraŭ la genocidoj aŭ aplaŭdis ilin.
#000018
Eble ni forgesis, ke ni estis afrikanoj, kaj ke kelkaj nenion faris kontraŭ la sklavkomerco kaj eĉ aplaŭdis ĝin.
#000019
Eble ni forgesis, ke ni estas ie ajn en la mondo, kaj ke kelkaj nenion faris kontraŭ la koloniado, kaj ke multaj subtenis ilin.
#000020
Eble ni forgesis, ke ni estis hispanaj, katalunaj, eŭskaj... kaj ke kelkaj rifuzis liveri armilojn por batali kontraŭ la armeoj de Franko.
#000021
Eble ni forgesis, ke ni estis alĝeraj kaj batalis por liberigi nian landon de la franca koloniado, kaj ke kelkaj kontentiĝis diri « Ne al la milito » kaj « Paco en Alĝerio ».
#000022
Eble ni forgesis, ke ni estis siriaj, kaj ke ni luktis kontraŭ la diktaturo de Baŝar Al-Assad, subtenata de Rusia Federacio, kaj ke kelkaj diris « Ne al la milito ».
#000024
Eble ni forgesis, ke kompanoj de Karl Marx rekrutiĝis en la armeo de la Unuiĝo por aboli la sklavecon.
#000025
Eble ni forgesis, ke hispanaj anarkiistoj eniris Parizon sur la usonaj tankoj de la 2a DB.
#000026
Eble ni forgesis, ke ni estis rusaj, belorusaj, ĉeĉenaj, kartvelaj ktp. ke ni luktis kontraŭ la grandrusia diktaturo, kaj ke kelkaj opinias, ke necesas ne humiligi Rusion.
#000027
Eble ni forgesis, ke la usona imperiismo provizis armilojn al la ĉinoj por lukti kontraŭ la japana koloniismo.
#000028
Eble ni forgesis, ke la usona imperiismo provizis armilojn al la soveta registaro por lukti kontraŭ la naziaj armeoj.
#000029
Ni estas ĉeĥaj, ni estas hungaraj, ni estas vjetnamaj, ni estas alĝeraj, ni estas palestinaj, ni estas siriaj, ni estas saharaj, ni estas haitiaj, ni estas birmaj, ni estas ujguraj, ni estas kurdaj, ni estas peruaj, ni estas nikarakvaj, ni estas iranaj, ni estas ukrainaj.
#000030
Niaj vivoj kaj niaj liberecoj pravigas, ke ni rezistu al la imperiismo kaj la diktaturo.
#000031
Tiuj, kiuj subtenas la diktaturojn, tiuj, kiuj subtenas la imperiismajn agresantojn, neas nian rajton al rezistado (milite aŭ ne) por defendi niajn liberecojn, niajn naciajn rajtojn, niajn rajtojn kiel popoloj, niajn sociajn akirojn.
#000033
Tiuj, kiuj volas senarmigi nin nome de la « paco » elektas detruadon de Ukrainio kaj de ĝia popolo.
#000034
Hieraŭ Chamberlain (kaj la brita imperiismo) kaj Stalino (kaj lia diktaturo nome de sovietismo) subtenis la pacon kun Hitlero. La rezulto estis dispartigo de Pollando, multobliĝo de la koncentrejoj, ŝtata industrio de morto kaj ekstermejoj, tutmonda milito, milionoj da viktimoj civilaj kaj militaj, genocido de la judaj kaj ciganaj populacioj...
#000035
Tiuj, kiuj subtenas la invadon de Ukrainio fare de la rusiaj armeoj, tiuj, kiuj rifuzas donaci al la ukrainaj loĝantaroj la rimedojn por rezisti kaj liberigi sian landon ne estas niaj amikoj.
#000036
Tiuj, kiuj parolas nur pri « paco » sen subteni la legitiman rajton al memdecido de la ukrainaj popoloj kaj la rajton al vivo, tiuj, kiuj rompas kun la subteno al la luktoj por nacia liberigo eraras kaj kontribuas subfosi la rajtojn de ĉiuj civitanoj, en Ukrainio kaj en la tuta mondo.
#000037
Komuna deklaracio de la ukrainaj sindikatoj
#000039
Lukto por la libereco en Ukrainio
#000040
Kontraŭ la rusia imperiismo (artikolo aperita en Sennaciulo n° 03-04 de marto/aprilo 2022)
#000041
Ukrainio: Labourstart Kampanjo: subtenu la lukton de la laboristoj por la laborrajtoj kaj la sindikataj rajtoj
#000042
Jaron post la masakro de Buĉa, Ukrainio « neniam pardonos », promesas Zelenskij
« Incidento tuŝus miliardon da Homoj »: en Zaporiĵo, bataloj ĉirkaŭ la nuklea centralo daŭras
Manifestacioj en Israelo: « Ni plu batalos », avertas la opoziciuloj kontraŭ la reformo pri justico
Francio: Internacia Amnestio alarmas « pri ekscesa uzado de forto kaj arbitraj arestoj
#000043
Japanio : memorinda tago por la lando, esperiga mesaĝo por la mondo
14an de novembro 2012 : Eŭropa ĝenerala striko
Japanio : la morteco ĉe la maljunuloj preskaŭ triobliĝis proksime de Fukuŝimo
Kvardek jarojn por malkonstrui Fukuŝimon.
Francio : maldungoj ĉe Leĵabi
#000045